b'\n_START_ARTICLE_\n\xc4\x8ce\xc5\xa1pljev zavija\xc4\x8d\n_START_SECTION_\nOpis\n_START_PARAGRAPH_\nOdrasel metulj ima premer kril med 10 in 15\xc2\xa0mm. V Sloveniji se pojavlja v dveh generacijah. Prva generacija se pojavi v maju in v za\xc4\x8detku junija in povzro\xc4\x8da junijsko \xc4\x8drvivost \xc4\x8de\xc5\xa1pelj, ki ni pretirano nevarna. Li\xc4\x8dinke tega rodu zapustijo kro\xc5\xa1njo s pred\xc4\x8dasno odpadlimi plodovi, ve\xc4\x8dina pa se jih nato zabubi na deblu ob koreninskem vratu. Iz bub izleti bolj nevaren drugi rod, ki se pojavlja sredine julija do konca avgusta. Li\xc4\x8dinke tega rodu se hranijo na bolj zrelih plodovih in lahko povzro\xc4\x8dijo veliko \xc5\xa1kode v sadovnjakih, \xc4\x8de se jih ne zatira._NEWLINE_Li\xc4\x8dinke se hranijo v plodovih slive, \xc4\x8drnega trna in v plodovih ostalih vrst iz rodu Prunus.'